ai4bharat/Pralekha huggingface dataset:
بھارت کا مسابقتی کمیشن
سی سی آئی نے آرسیلر متل نپون اسٹیل انڈیا لمیٹڈ کے ذریعہ ایسار گروپ کے اثاثوں کے حصول کو منظوری دی
بھارت کے مسابقتی کمیشن  نے آرسیلر متل نپون اسٹیل انڈیا لمیٹڈ کے ذریعہ ایسار گروپ کے اثاثوں کے حصول کو منظوری دے دی۔
مجوزہ انضمام میں کچھ مخصوص اثاثوں کا حصول شامل ہے  پاور اثاثہ جات ، گندھار ہجیرا ٹرانسمیشن لمیٹڈ  ؛  پورٹ اثاثہ جات ، ابروکس ایوی ایشن اینڈ ٹریڈنگ پرائیویٹ لمیٹڈ ، ایسار بلک ٹرمینل لمیٹڈ ، ایسار بلک ٹرمینل پارادیپ لمیٹڈ ، ایسار وشاکھاپٹنم ٹرمینلز لمیٹڈ ؛  دیگر اثاثہ جات ، بھاگوت اسٹیل لمیٹڈ  ایسار گروپ  سے آرسرلر متل نپون اسٹیل انڈیا لمیٹڈ  کے ذریعہ۔ ان تمام ہدف اثاثوں کا تعلق ایسار گروپ سے ہے۔ اے ایم این ایس آرسیلر متل ایس اے  اور اس کے ملحق اداروں اور نپون اسٹیل کارپوریشن، جاپان  کے مابین ایک مشترکہ منصوبہ ہے۔
ای پی ایچ ایل اے ایم این ایس، ہجیرا، گجرات سے متصل ایک پاور پلانٹ ہے اور اس میں 135 میگاواٹ کی صلاحیت کے دو پیداواری یونٹ شامل ہیں اور اس کا استعمال حاصل کنندہ کے ذریعہ کیپٹو مقاصد کے لیے کیا جاتا ہے۔
جی ایچ ٹی ایل ایک پبلک کمپنی ہے جو کوئلے سمیت تمام معدنیات میں امکانات، تلاش، کان کنی، پروسیسنگ، خریداری، فروخت، تقسیم، اور عام طور پر بجلی کی پیداوار، خریداری، ترسیل، تقسیم اور فروخت کا کام کرتی ہے۔ اس میں گندھار  سوئچ یارڈ سے ہجیرا تک 400 کے وی ٹرانسمیشن لائن ہے جس کی لمبائی 104۔6 کلومیٹر ہے جس کا استعمال ایکوائرر کے ذریعہ کیپٹیو مقاصد کے لیے کیا جاتا ہے۔
ای بی ٹی ایل کے پاس گجرات میری ٹائم بورڈ  کے مگدلہ پورٹ ٹرمینل، خلیج کھمبیت میں واقع ہر موسم والی، گہری ڈرافٹ ڈرائی بلک جیٹی ہے جس کی صلاحیت 25 ملین میٹرک ٹن سالانہ  سے کم ہے۔ یہ مندرجہ ذیل سہولیات فراہم کرتی ہے:  کارگو ہینڈلنگ کی خدمات؛  جیٹی خدمات؛  جہاز ہینڈلنگ کی خدمات؛  پائلٹج؛ اور  ٹوئیج اور حاصل کنندہ کے ذریعہ کیپٹیو مقاصد کے لیے استعمال کی جاتی ہے۔
ای بی ٹی پی ایل کے پاس 8 ایم ایم ٹی پی اے کی گنجائش کے ساتھ پرادیپ پورٹ ٹرسٹ  سے لائسنس یافتہ ہر موسم والا ڈرائی بلک ٹرمینل ہے۔ اس میں 4،500 ٹن فی گھنٹہ کی گنجائش والا مکمل طور پر میکانائزڈ شپ لوڈنگ سسٹم ہے۔ یہ مندرجہ ذیل خدمات فراہم کرتا ہے  بلک کارگو ہینڈلنگ؛ اور  مورنگ خدمات اور حاصل کنندہ کے ذریعہ کیپٹیو مقاصد کے لیے استعمال کیا جاتا ہے۔
ای وی ٹی ایل وشاکھاپٹنم پورٹ ٹرسٹ  کے تحت 12 ایم ایم ٹی پی اے کی موجودہ صلاحیت کے ساتھ ہر موسم والی، گہرے پانی کا ٹرمینل ہے۔
ایچ سی ٹی ایل ای بی ٹی ایل اور ای بی ٹی پی ایل کی ہولڈنگ کمپنی ہے۔ ایچ سی ٹی ایل، ای بی ٹی ایل اور ای بی ٹی پی ایل میں اپنی ہولڈنگ کے ذریعے، بلک اور جنرل کارگو کو سنبھالنے کے لیے بندرگاہوں اور ٹرمینلز کی ترقی اور کارروائیوں میں مہارت رکھتا ہے۔ ایچ سی ٹی ایل اپنے ماتحت اداروں کے ذریعے بھارت میں 66 میٹرک ٹن سالانہ  کی موجودہ صلاحیت رکھتا ہے۔
آئی اے ٹی پی ایل ایک ہولڈنگ کمپنی ہے اور اس کا کوئی کاروباری آپریشن نہیں ہے۔
سویپل ایک نجی کمپنی ہے، اس کے پاس اوڈیشہ میں ایک دفتر اور ایک گیسٹ ہاؤس کے ساتھ ایک لینڈ پارسل ہے۔ دفتر اور گیسٹ ہاؤس بنیادی طور پر حاصل کنندہ کے ملازمین کے ذریعہ استعمال ہوتے ہیں۔
بی ایس ایل، جسے پہلے ایسار اسٹیل چھتیس گڑھ لمیٹڈ کے نام سے جانا جاتا تھا، نے ابھی تک کوئی کاروباری کام شروع نہیں کیا ہے۔
سی سی آئی کا تفصیلی حکم نامہ بعد میں آئے گا۔
وزیراعظم کا دفتر
حکومت نے کسانوں کے حق میں کھاد سبسڈی بڑھانے کا تاریخی فیصلہ کیا
بی اے پی کھاد پر سبسڈی 140 فیصد بڑھائی گئی
کسانوں کو ڈی اے پی پر 500 روپئے فی بوری سے بڑھ کر اب 1200 روپئے فی بوری کی سبسڈی ملے گی
کسانوں کو ڈی اے پی کا ایک بیگ 2400 روپئے کے بجائے اب 1200 روپئے میں ملے گا
حکومت اس سبسڈی کے لئے 14775کروڑ روپئے اضافی خرچ کرے گی
بین الاقوامی قیمتوں میں اضافے کے باوجود کسانوں کو پرانی شرحوں پر ہی کھاد ملے : وزیراعظم
کسانوں کی بہبود ، حکومت کی اولین ترجیح ہے : وزیراعظم
نئی دہلی، 19 مئی .2021
وزیراعظم نریندر مودی نے آج کھاد کی قیمتوں کے معاملے پر ایک اعلیٰ سطح کی میٹنگ کی صدارت کی ۔ انہیں کھاد کی قیمتوں کے معاملے پر تفصیلی جانکاری پرزنٹیشن کے ذریعہ دی گئی۔
میٹنگ میں اس بات پر تبادلہ خیال ہوا کہ بین الاقوامی سطح پر فاس فورک ایسڈ، امونیا وغیرہ کی بڑھتی قیمتوں کی وجہ سے کھاد کی قیمتوں میں اضافہ ہو رہا ہے۔ وزیراعظم نے زور دے کر کہا کہ بین الاقوامی قیمتوں میں اضافے کے باوجود کسانوں کو پرانی شرحوں پر ہی کھاد ملنی چاہئے۔
ڈی اے پی کھاد کے لئے سبسڈی 500 روپئے فی بیگ سے ، 140 فیصد بڑھا کر 1200 روپئے فی بیگ ، کرنے کا تاریخی فیصلہ کیا گیا۔ اس طرح ڈی اے پی کی بین الاقوامی بازار قیمتوں میں اضافے کے باوجود اسے 1200 روپئے کی پرانی قیمت پر ہی فروخت کئے جانے کا فیصلہ کیا گیا ہے، ساتھ ہی قیمتوں میں اضافے کا پورا بوجھ مرکزی حکومت نے برداشت کرنے کا فیصلہ کیا ہے۔ فی بوری سبسڈی کی رقم کبھی بھی ایک بار میں اتنی نہیں بڑھائی گئی ہے۔
پچھلے سال ڈی اے پی کی حقیقی قیمت 1700 روپئے فی بوری تھی جس میں مرکزی حکومت 500 روپئے فی بیگ کی سبسڈی دے رہی تھی۔ اس لئے کمپنیاں کسانوں کو 1200 روپئے فی بوری کے حساب سے کھاد بیچ رہی تھیں۔
حال ہی میں ڈی اے پی میں استعمال ہونے والے فاس فورک ایسڈ، امونیا وغیرہ کی بین الاقوامی قیمتیں 60 فیصد سے 70 فیصد تک بڑھ گئی ہیں۔اسی وجہ سے ایک ڈی اے پی بیگ کی حقیقی قیمت اب 2400 روپئے ہے جسے کھاد کمپنیوں کے ذریعہ 500 روپئے کی سبسڈی کم کرکے 1900 روپئے میں فروخت کیا جاتا ہے۔ آج کے فیصلے سے کسانوں کو 1200 روپئے میں ہی ڈی اے پی کا بیگ ملتارہے گا۔
وزیراعظم نے کہا کہ ان کی حکومت کسانوں کی بہبود کے لئے پرعزم ہے اور یہ یقینی بنانے کے لئے سبھی کوشش کرے گی کہ کسانوں کو قیمتوں میں اضافے کے منفی اثرات کا سامنا نہ کرنا پڑے۔
مرکزی حکومت ہر سال کیمیائی کھادوں کی سبسڈی پر تقریباً 80 ہزار کروڑ روپئے خرچ کرتی ہے۔ ڈی اے پی میں سبسڈی بڑھانے کے ساتھ ہی خریف سیشن میں بھارتی حکومت 14775 کروڑ روپئے اضافی خرچ کرے گی۔ اکشے ترتیہ کے دن پی ایم -کسان کے تحت کسانوں کے کھاتوں میں 20667 کروڑ روپئے کی رقم براہ راست منتقل کرنے کے بعد ، کسانوں کے حق میں یہ دوسرا بڑا فیصلہ ہے۔
بجلی کی وزارت
بجلی کے وزیر نے پاور فاؤنڈیشن کے ساتھ میٹنگ کی صدارت کی
بجلی اور ایم این آر ای کے مرکزی وزیر جناب آر کے سنگھ نے ، کل ورچوئل طور پر پاور فاؤنڈیشن کے ساتھ ایک میٹنگ کی صدارت کی۔ بجلی کے سکریٹری جناب آلوک کمار، ایم این آر ای کے سکریٹری جناب اندو شیکھر چترویدی اور سرکاری شعبے کی بجلی کے کمپنیوں کے سی ایم ڈیز بھی اس میٹنگ میں موجود تھے۔ میٹنگ میں پاور فاؤنڈیشن کے مقاصد، تحقیق وترقی کے حوالے سے کارروائی جاتی ڈھانچے، پالیسی کی وکالت اور مواصلاتی حکمت عملی پر تبادلہ خیال کیا گیا۔
وزیر موصوف جناب سنگھ نے تمام افسران کو ہدایت دی کہ وہ پاور فاؤنڈیشن سے استفادہ حاصل کریں تاکہ ہندوستان کے توانائی کے منتقلی کے سفر کو سہل بنانے اور ای موبیلٹی اور بجلی سے کھانا پکانے کے بارے میں صارفین کی بیداری کو فروغ دینے کے لیے، ثبوت پر مبنی تحقیقی مطالعہ کیا جاسکے۔
وزیر موصوف نے پاور فاؤنڈیشن کو مندرجہ ذیل موضوعات پر مطالعہ کرنے کی تجویز دی:
- ہندوستان میں پن بجلی کے فروغ کو تیز کرنا۔
- ہندوستان میں ڈی کاربونائیزیشن کے لیے ایک جامع روڈ میپ تیار کرنا۔
- ماحولیات کے تقاضے کو پورا کرنے میں ، متبادل کے طور پر ایف جی ڈی ٹیکنالوجی کی مطابقت۔
- آر ای کا بڑے پیمانے پر انضمام۔
- ملک کے لیے توانائی کی منتقلی کے لیے قلیل مدتی، وسط مدتی اور طویل مدتی روڈ میپ۔
دیگر مجوزہ مطالعے جو کئے جائیں گے:
- ہندوستان میں ڈسکام کی بجلی کی خریداری کے اخراجات کا جائزہ اور اصلاح۔
- 500 گیگاواٹس نون فوسل ایندھن پر مبنی سرمایہ کاری کی ضرورت ہے؛ مارکیٹ سازی سے متعلق مسائل۔
- گرڈ کی سطح کے اسٹوریج، توانائی کے اسٹوریج 
- ہائیڈروجن معیشت: ہندوستان کے سامنے اختیارات
پاور فاؤنڈیشن، ہندوستان کی جی 20 صدارت اور صاف توانائی منسٹیریل کے لیے ایک معلوماتی شراکت دار کے طور پر ، بجلی کی وزارت کی بھی مدد کرنے جارہا ہے۔
پاور فاؤنڈیشن کے بارے میں:
پاور فاؤنڈیشن ایک اندراج شدہ سوسائٹی ہے جس کا مقصد سب سے اوّلین پالیسی کی وکالت کا ادارہ بننا ہے، جو بجلی اور اس سے منسلک شعبوں پر قومی مکالمے میں شرکت کرے گا اور مستند تجزیہ، اعداد وشمار، پالیسی کی سفارشات اور حقیقی دنیا کے حل فراہم کرے گا تاکہ سب کے لیے محفوظ اور پائیدار توانائی اور ہندوستان کی توانائی کی منتقلی کے لیے ہموار راستے وضع کرنے میں ریاستوں کو مدد فراہم کی جاسکے۔
اس کا مقصد بجلی کے شعبے میں توانائی کی منتقلی سے متعلق مختلف پہلوؤں پر معتبر اداروں کے ذریعے آزاد اور شواہد پر مبنی تحقیقی مطالعات کا آغاز کرنے میں بھی اہم کوشش کرنا ہے نیز بعد ازاں شناخت شدہ شراکت داروں میں بیداری پیدا کرنے کی غرض سے ، مناسب مواصلاتی چیلنجز کے ذریعے ، جمع کی گئی معلومات کو پھیلانا ہے۔
۔۔۔۔۔۔۔۔۔۔۔
ش ح۔ا ع۔ر ا۔
U-1362
(Visitor Counter : 73
وزارت دفاع
وزیر دفاع نے نیشنل انسٹی ٹیوٹ آف ڈیفنس ایسٹیٹس مینجمنٹ کا افتتاح کیا
بھارت سرکار کی صلاحیت سازی پہل کے تحت نیشنل انسٹی ٹیوٹ آف ڈیفنس ایسٹیٹس مینجمنٹانسٹی ٹیوٹ جو اہم مرکزی تربیتی اداروں میں سے ایک ہے، نے لینڈ سروے میں سنٹر آف ایکسی لینس قائم کیا ہے۔ ۔ وزیر دفاع جناب راج ناتھ سنگھ نے 16 دسمبر 2021 کو اس کا افتتاح کیا۔
ڈیفنس اسٹیٹس آرگنائزیشن اپنے کام کے شعبے میںخصوصیت کے تحت مسلسل زمین کا سروے کرتی ہے اور اس طرح کی سرگرمیوںسے اس شعبے میں مہارت کو فروغ دیتی ہے۔ سنٹر آف ایکسی لینس ،سرکاری افسران اور تکنیکی عملے کی تربیتی ضرورتوں کو پورا کرے گا جو خاص طورسے ڈرون اور سیٹلائٹ امیجری پر مبنی سروے جیسی ابھرتی ہوئی ٹیکنالوجی میں شامل ہیں۔ آج کل ڈیجیٹل فوٹوگرام میٹرک تکنیک، ہائی ریزولوشن سیٹلائٹ امیجری، فضائی اور بری لیزراسکینر آلات پر مبنی ریئل ٹائم مانیٹرنگ سسٹم جیومیٹرکسروے اور ماڈلنگ کے لیے طاقتور وسائل کو تیار کر سکتے ہیں۔ سینٹر آف ایکسیلنس سروے ان نئی ٹیکنالوجیز پر توجہ مرکوز کر رہا ہے۔ اس سلسلے میں جو اعلی درجے کی مہارت کو مرکزی اور ریاستی حکومت کے محکموں کے ساتھ مشترک کیا جائے گا، جس میں خودمختار ادارے شامل ہیں ، جو سینٹر آف ایکسی لینس میں منعقد ہونے والے بنیادی اور خصوصی کورسز کے لیے شرکاء کو اسپانسر کرنے کے خواہش مند ہیں۔ سنٹر آف ایکسی لینس این آر ایس سی ، این آئی جی ایس تی، ایس پی اے ، دہلی جیسے اہم اداروں اور سروے کی صنعت کے ماہرین سے وسائل کی سہولت کے طور پر خدمات حاصل کرتا ہے اور اس کا مقصد بہت جلد داخلی صلاحیت کو فروغ دینا ہے۔
اس موقع پر وزیر دفاع ناب راج ناتھ سنگھ نے مسلسل لینڈ سرویئنگ کی ضرورت کا اعادہ کیا اور سنٹر آف ایکسیلنس لینڈ سروے کے قیام کی غیر معمولی پہل کے لیے ڈیفنس ایسٹیٹس ڈپارٹمنٹ کو اعزاز بخشنے کے ساتھ ہی دیگر سبھی سرکاری محکموں کے لئے بھی اس سہولت کو کھولنے کی ضرورت پر زور دیا۔
اس موقع پر ڈی جی ڈی ای جناب اجے کمار شرما نے کہا کہ صلاحیت سازی کے عمل کے حصے کے طور پر این آئی ڈی ای ایم میں سنٹر آف ایکسیلنس ڈیفنس کے سکریٹری ڈاکٹر اجے کمار کی طرف سے بیان کردہ ایک فکری عمل نقطہ عروج ہے۔ جدید ٹکنالوجیز میں سرویئنگ کے لئے ایک اہم تربیتی مرکز بنانے کے لئے سنٹر آف ایکسی لینس کو قومی سطح پر لانے کے لئے سبھی اقدامات کئے جائیں گے۔
کامرس اور صنعت کی وزارتہ
گورنمنٹ ای مارکیٹ پلیس اور پنجاب سرکار نے پروجیکٹ مینجمنٹ یونٹ کے قیام کے لئے مفاہمت نامے پر دستخط کئے
نئی دہلی،11ستمبر2019:کامرس اور صنعت کی وزارت کے کامرس محکمے کے تحت گورنمنٹ ای مارکیٹ پلیس اور پنجاب سرکار نے ریاست میں گورنمنٹ ای مارکیٹ پلیس آرگنائزیشنل ٹرانسفار میشن ٹیم پروجیکٹ مینجمنٹ یونٹ کے قیام کے لئے ایک مفاہمت نامے پر دستخط کئے ہیں۔ اس مفاہمت نامے پر دستخط گورنمنٹ ای مارکیٹ پلیس کے ایڈیشنل سی ای او، ایس سریش کمار نے کئے، جبکہ پنجاب سرکار کی طرف سے صنعتوں کے ڈائریکٹر سی سیبنت چنڈی گرہوں نے کئے۔یہ دستخط 10 ستمبر 2019ء کو کئے گئے۔
گورنمنٹ ای مارکیٹ پلیس جو نیشنل پبلک پروکیورمنٹ پورٹل ہے، اگست 2016ء میں شروع کی گئی تھی۔ گورنمنٹ ای مارکیٹ پلیس نے شفافیت، شمولیت اور صلاحیت کے ساتھ ملک میں سرکاری خریداری کے منظر نامے کو تبدیل کیا ہے۔اس نے مختلف سرکاری محکموں ، اداروں اور پبلک سیکٹر انڈر ٹیکنگ کے ذریعے سامان اور خدمات کی خریداری کو آسان کیا ہے۔یہ خریداری 34,000 کروڑ روپے مالیت کی ہے۔
مارکیٹ پر مبنی خریداری کی سمت سرکاری محکموں کو مزید مضبوط کرنے کے لئے حکومت ہند کی مالیت کے وزارت کے اخراجات کے محکمے نے وزارتوں اور مرکز وریاستی سرکاروں کے محکموں کو مشورہ دیا ہے کہ وہ نتیجے کی بنیاد پر سیلف سسٹیننس ماڈل سے متعلق آرگنائزیشنل ٹرانسفارمیشن ٹیم کی خدمات پر غور کریں۔آرگنائزیشنل ٹرانسفارمیشن ٹیمخریدار ایجنسی کی مدد اور تعاون کرے گی، تاکہ وہ خریداری کے عمل کو پھر سے تشکیل دے سکے اور آن لائن مارکیٹ پلیس سے زیادہ سے زیادہ فائدہ حاصل کرنے کے لئے استداد بڑھا سکے۔
پنجاب کی حکومت ایسی پہلی ریاست ہے جو شمولیت والی با صلاحیت اور شفاف خریداری کی سمت اس ٹرانسفارمیشنل پہل کا مؤثر ڈھنگ سے استعمال کرنے کے لئے جی او ٹی ٹی ، پی ایم یو قائم کرے گی۔ سی پی ایس یوز میں سیل نے پہلے ہی پروجیکٹ مینجمنٹ یونٹ کے قیام کے لئے مفاہمت نامے پر دستخط کردیئے ہیں۔ دیگر کئی ریاستوں اور سی پی ایس یوز جی او ٹی ٹی، پی ایم یوز کے قیام کے عمل سے گزر رہی ہیں۔
بتایا جاتا ہے کہ جی او ٹی ٹی ، پی ایم یو کے پہل قدمی کے ذریعے حکومت پنجاب پہلے سال میں جی ای ایم پلیٹ فارم پر سالانہ گروس مرچنڈائز ویلیو جی ایم وی کے اعتبار سے تقریباً 1700کروڑ روپے کا لین دین کرسکے گی اورپھر ایک مدت کے دوران وہ 3000ہزار کروڑ کا سالانہ لین دین کرسکے گی۔
نائب صدر جمہوریہ ہند کا سکریٹریٹ
نائب صدر جمہوریہ نے لوہڑی، مکر سنکرانتی، بیہو، پونگل اور دیگر تہواروں کے موقع پر قوم کو مبارکباد دی
نائب صدر جمہوریہ جناب جگدیپ دھنکڑ نے لوہڑی، مکر سنکرانتی ، ماگھہ بیہو ، پونگل ، اترائین ،پاؤشا پربن اور دیگر تہواروں کے موقع پر ہم وطنوں کو مبارکباد دی۔ان کے پیغام کا مکمل متن درج ذیل ہے:
‘‘میں لوہڑی، مکر سنکرانتی، ماگھہ بیہو، پونگل، اترائین اور پوشا پربن کے پرمسرت موقع پر سب کو مبارکباد اور نیک خواہشات پیش کرتا ہوں۔ جیسے ہی سورج اترائین میں اپنے شمال کی طرف سفر شروع کر رہا ہے، ہم پورے ملک میں فصل کی کٹائی کا موسم خوشی، مسرت اور قدرت کے فضل کے لیے گہرے شکرگزار کے ساتھ مناتے ہیں۔
ہندوستان کے مختلف حصوں میں مختلف ناموں سے جانے جانے والے، یہ تہوار ہمارے بھرپور ثقافتی تنوع کے تحت ضروری اتحاد کی علامت ہیں۔
میری خواہش ہے کہ تہوار کا یہ موسم ہمارے تمام شہریوں کے لیے خوشحالی، امن اور خوشی لائے، اور ہم آہنگی اور بھائی چارے کے بندھن کو مزید مضبوط بنائے جو ہمیں جوڑتے ہیں۔
ان کے پیغام کا ہندی متن درج ذیل ہے۔
“लोहड़ी, मकर संक्रांति, माघ बिहू, पोंगल, उत्तरायण और पौष परबोन के पावन अवसर पर सभी देशवासियों को हार्दिक शुभकामनाएं देता हूँ। सूर्य जब उत्तरायण होते हैं, देश भर में यह फसलों की वृद्धि और पकने का अवसर होता है। हम इसे हर्षोल्लास के साथ मनाते हैं और इस समृद्धि के लिए प्रकृति की असीम अनुकम्पा के लिए अपनी कृतज्ञता व्यक्त करते हैं।
भारत के अलग-अलग क्षेत्रों में विभिन्न नामों से जाने जाने वाले ये सभी पर्व, भारत की समृद्ध सांस्कृतिक विविधता में निहित एकता के सूत्र को दर्शाते हैं।
ये पर्व हमारे देश के नागरिकों के जीवन में खुशहाली, शांति और ऐश्वर्य लाएं, उस सौहार्द और बंधुत्व को मजबूत करें जो हमें परस्पर जोड़े रखता है।”
ش ح ۔ا م۔
U:412
(Visitor Counter : 72
وزارت دفاع
آزادی کے 75 سال - آزادی کا امرت مہوتسو
بھارت کی جنگ آزدی کے جانبازوں کے مجسموں کی دیکھ بھال اور احترام کے لئے گلینٹری ایوارڈ پورٹل اور این سی سی کی انوکھی پہل
نئی دہلی، 14 جولائی، 2021 :
آزادی کی 75 ویں سالگرہ منانے کے لئے گلینٹری ایوارڈز پورٹل اور نیشنل کیڈٹ کور  نے مشترکہ طور پر مسلح فورسز اور ملک کی خدمت میں عظیم قربانی دینے والے دیگر لوگوں کی شجاعت کا احترام کرنے اور انہیں خراج عقیدت پیش کرنے کے لئے ایک انوکھی پہل کی ہے۔ اس پہل کے تحت بہادروں کے مجسموں کی صفائی اور دیکھ بھال کی ذمہ داری اٹھائی جاتی ہے اور کیڈٹس انٹریکٹیو لیکچرز،شعر کہنے، نکڑ ناٹک / رقص وغیرہ کے ذریعہ جنگی سورماؤں اور دیگر قومی ہستیوں کے تعاون اور قیادت سے متعلق خوبیوں کے بارے میں لوگوں میں بیداری پیدا کرتے ہیں۔
آج تک ، این سی سی نے 46 مجسموں کو اپنایا ہے ، جن میں 10 پرم ویر چکر ، 6 اشوک چکر، 11 مہاویر چکر، 4 کیرتی چکر، 12 ویر چکر اور تین شوریہ شکر شامل ہیں۔
این سی سی کی اس نیک سرگرمی کی زیادہ سے زیادہ رسائی کو یقینی بنانے کے لئے گلینٹری ایوارڈ پورٹل نے این سی سی کے ذریعہ منعقد ان پروگراموں کا ہر ہفتے براہ راست ویب کاسٹ کرنے کا فیصلہ کیا ہے۔ یہ پورٹل  ان لوگوں کو بھی اپنا خراج عقیدت پیش کرنے کی سہولت فراہم کرتا ہے جو اس پروگرام میں ذاتی طور پر شامل ہونے سے قاصر ہیں۔ اس طرح کا پہلا ایونٹ ٹرائل بیسس پر 7 جولائی 2021 کو ویب کاسٹ کے ذریعہ لائیو کیا گیا تھا ۔ آئندہ پروگرام 16 جولائی 2021 کو صبح گیارہ بجے کیرالہ کے کوچی میں واقع تروپونیتھرا کے اسٹیچو جنکشن پر ہوگا، جہاں این سی سی کے ذریعہ لیفٹننٹ کرنل رام کرشنن وشوناتھن ، ویر چکر کے مجسمہ کو خراج عقیدت پیش کیا جائے گا۔ لیفٹننٹ کرنرل رام کرشنن وشوناتھن 18 گرینڈیئرس میں سیکنڈ ان کمانڈ تھے، جنہوں نے آپریشن وجے کے دوران کارگل کے دراس سیکٹر میں تولولنگ پہاڑ پر اور اس کے آس پاس آپریشن کیا تھا۔ کارگل جنگ کے دوران ان کے کام کے لئے انہیں بعد از مرگ ویر چکر سے نوازا گیا تھا ۔
اس پہل کے تحت این سی سی کی مقامی اکائی ایک اپنائے گئے مجسمہ کے احاطہ میں ہفتہ وار بنیاد پر صفائی اور معلومات فراہم کرنے کے پروگراموں کا انعقاد کرتی ہے۔ ایک یا ایک سے زیادہ تعلیمی اداروں کے این سی سی کیڈٹس کو سرگرمیوں کو انجام دینے کی ذمہ داری سونپی جاتی ہے۔ یہ پروگرام ملک کے بہادروں کے تعاون کے بارے میں لوگوں میں بیداری پیدا کرنے میں مدد کرتے ہیں۔ اس کا مقصد بابائے قوم مہاتما گاندھی کے آدرشوں کو شرمندہ تعبیر کرنے کے لئے وزیراعظم جناب نریندر مودی کی سوچھ بھارت مہم میں حصہ لینے کے لئے لوگوں کو راغب کرنا بھی ہے۔
یہ پہل روز مرہ کی زندگی میں ‘سوچھتا کی اہمیت کا پیغام دیتی ہے اور مقامی لوگوں کو مقامی یادگاروں اور وراثت کی دیکھ بھال کرنے کے لئے تحریک دیتی ہے۔ یہ سماجی کاموں کے لئے نوجوانوں کی توانائی کے استعمال اور ان میں حب الوطنی کا جذبہ پیدا کرنے میں بھی مدد دیتی ہے۔ این سی سی کی اس پہل کی سبھی حلقوں نے حوصلہ افزائی کی ہے۔
آئندہ پروگراموں کی جانکاری کے لئے گلینٹری ایوارڈز پورٹل پر لاگ آن کریں۔ لوگ ایک مجسمہ کی تجویز بھی دے سکتے ہیں جسے مقامی این سی سی اکائی کے ذریعہ اپنایا جانا چاہئے ۔ تجویز پورٹل پر بھیجی جاسکتی ہیں۔
صحت اور خاندانی بہبود کی وزارت
یومیہ نئے معاملوں سے زیادہ یومیہ صحت یابیوں کی تعداد فعال معاملوں میں تیزی سے کمی کویقینی بنارہی ہے
فعال معاملوں کی کل تعداد کل معاملوں کی تعداد کے 4.5فیصد سے نیچے پہنچی
نئی دہلی ، 03 ؍دسمبر:بھارت میں گذشتہ 24گھنٹوں کے دوران یومیہ صحت یابیوں کی تعداد یومیہ نئے معاملوں سے زیادہ ہوچکی ہے ۔بھارت میں کووڈ -19سے جہاں ایک طرف 35551افراد متاثرہوئے ہیں وہیں 40726نئے لوگ صحت یاب بھی ہوئے ہیں ۔ اس کی وجہ سے گذشتہ 24گھنٹے کے دوران کل فعال معاملوں میں 5701معاملوں کی کمی درج کی گئی ہے ۔
گذشتہ 6دنوں سے یومیہ نئے معاملوں کے مقابلے یومیہ نئی صحت یابیوں کی تعداد زیادہ بنی ہوئی ہے ۔
بھارت میں کل فعال معاملوں کی تعداد آج 4.5فیصد سے نیچے پہنچ گئی ۔
یومیہ نئے معاملوں کے مقابلے یومیہ نئی صحت یابیوں کی تعداد بڑھنے کے رجحان کی وجہ سے بھارت میں فعال معاملوں میں کمی کا سلسلہ لگاتارجاری ہے ۔ اس کی وجہ سے 422943موجودہ فعال معاملے ہندوستان کے کل مثبت معاملوں کا صرف 4.44فیصد ہیں ۔
یومیہ نئے معاملوں سے زیادہ یومیہ صحت یابیوں کی وجہ سے صحت یابی کی شرح میں آج بہتری ہوکر یہ 94.11فیصد ہوگئی ۔ صحت یاب ہونے والوں کی مجموعی تعداد 8973373ہے ۔صحت یاب معاملوں اور فعال معاملوں کے درمیان فرق میں تیزی سے اضافہ ہورہاہے اورفی الحال یہ تعداد 8550430ہے ۔
نئی صحت یابیوں میں سے 77.64فیصد 10ریاستوں /مرکز کے زیرانتظام علاقوں میں ہیں ۔
کووڈ سے 5924افراد کی صحت یابی کے ساتھ کیرالہ نے سب سے زیادہ صحت یابی درج کی ہے ۔ دہلی 5329یومیہ صحت یابیوں کے ساتھ دوسرے نمبر پراور3796نئی صحت یابیوں کے ساتھ مہاراشٹرتیسرے نمبرپرہے ۔
نئے معاملوں میں سے 75.5فیصد 10ریاستوں /مرکزکے زیرانتظام علاقوں میں درج کئے گئے ہیں ۔
کیرالہ میں گذشتہ 24گھنٹے کے دوران 6316معاملے درج کئے گئے ہیں ۔ دہلی میں کل 3944اور مہاراشٹر میں 3350 نئے معاملے درج کئے گئے ہیں ۔
گذشتہ 24گھنٹے کے دوران درج کی گئی 526نئی اموات میں سے 79.28فیصد 10ریاستوں /مرکز کے زیرانتظام علاقوں میں ہوئی ہیں ۔
اس میں سے 21.10فیصد یعنی 111اموات مہاراشٹرمیں ہوئی ہیں ۔ دہلی میں 82اور مغربی بنگال میں 51لوگوں کی موت ہوئی ہے ۔
نوجوانوں کے امور اور کھیل کود کی وزارت
حکومت ’فٹ انڈیا‘کو ایک عوامی تحریک بنارہی ہے: انوراگ ٹھاکر
نئی دہلی،29؍جولائی2021:
اہم نکات:
وزارت فٹ انڈیا موومنٹ کے تحت مختلف اسٹیک ہولڈرز کے تعاون سے مختلف سرگرمیوں اور مہموں کے توسط سے فٹنس کے بارے میں سرگرم طورپر بیداری پھیلا رہی ہے۔
مختلف عمر گروپوں کے لئے فٹ انڈیا عمر کی مناسبت سے فٹنس پروٹوکول بھی جاری کئے گئے ہیں۔
یہ وزارت فٹ انڈیا موومنٹ کے تحت وزارت فٹ انڈیا موومنٹ کے تحت مختلف اسٹیک ہولڈرز کے تعاون سے مختلف سرگرمیوں اور مہموں کے توسط سے فٹنس کے بارے میں سرگرم طورپر بیداری پھیلا رہی ہے۔فٹ انڈیا بینر کے تحت وزارت کی طرف سے شروع کی گئی اہم سرگرمیوں میں آن لائن ؍آف لائن سرگرمیان شامل ہیں۔ اس میں پلاگ رن، اسکول سرٹیفکیشن سسٹم، یوتھ کلب سرٹیفکیشن سسٹم، اسکول ویک سلیبریشن، سائیکلوتھن یوگا ڈے سلیبریشن،فریڈم رن، لاک ڈاؤن کے دوران ایکٹیو ڈے سریز ، چمپئن ٹاکس ڈائیلاگ سریز ، سودیشی کھیل سریز، فٹ انڈیاموضوع شعبے سے متعلق تحریک اور پربھات فیری شامل ہیں۔ اس کے علاوہ مختلف عمر گروپوں کے لئے فٹ انڈیا عمر کی مناسبت سے فٹنس پروٹوکال بھی جاری کئے گئے ہیں۔
یہ وزارت فٹ انڈیا موومنٹ کی شروعات کابعد سرگرم طورسے فٹنس کے بارے میں بیداری پھیلا رہی ہے، جس میں ایسی عام جسمانی سرگرمیوں کا مظاہرہ کیا گیا، جو ہماری ہندوستانی تہذیب کا ایک غیر منقسم حصہ رہی ہے۔فٹ موومنٹ کے تحت منعقد تمام پروگراموں ؍سرگرمیوں میں حصہ داری کے لئے کاروباریوں کو دعوت دی جاری ہے اور فٹ انڈیا فریڈم رن ، فٹ انڈیا سائیکلوتھن جیسے انعقاد میں ان کی حصے داری انتہائی حوصلہ بخش رہی ہے۔
فٹ انڈیا کو ایک عوامی تحریک بنانے میں مرکزی حکومت کا رول تحریک دینے والا رہا ہے اور اس پروگرام کے لئے الگ سے کوئی فنڈ مختص نہیں کیاگیا ہے۔
یہ معلومات نوجوانوں کے امور اور کھیل کے وزیر جناب انوراگ ٹھاکر نے آج لوک سبھا میں ایک سوال کے تحریری جواب میں دی۔
محنت اور روزگار کی وزارت
ملک میں مزدوروں کی نقل مکانی
کارکنوں کی ایک ریاست سے دوسری ریاست میں منتقلی ایک مسلسل عمل ہے، اور فطرت میں متحرک ہے۔ مردم شماری 2011 کے اعداد و شمار کے مطابق، ملک میں بین ریاستی مہاجر کارکنوں کی کل تعداد 4,14,22,917 ہے۔ ملازمتوں کی تلاش میں دوسری ریاستوں میں ہجرت کرنے والے کارکنوں کی ریاست کے لحاظ سے تعداد ضمیمہ I میں دی گئی ہے۔
غریب کلیان روزگار ابھیان  کا آغاز 20 جون 2020 کو عزت مآب وزیر اعظم نے کیا تھا، جس کا مقصد وطن واپس آنے والے تارکین وطن کارکنوں کو ان کی آبائی ریاستوں میں در پیش چیلنجوں سے نمٹنا تھا۔ جی کے آر اے کے خطوط پر، ہنر مندی کی ترقی اور انٹرپرینیورشپ کی وزارت  نے پردھان منتری کوشل وکاس یوجنا  2016-2020 کے مرکزی طور پر اسپانسرڈ اور سینٹری مینیجڈ  جزو کے تحت مانگ پر مبنی ہنر مندی / واقفیت کا آغاز کیا۔ پی ایم کے وی وائی سی ایس سی ایم-ایس ٹی ٹی کوریج کے تحت جی کے آر اے 6 ریاستوں یعنی بہار، آسام، اڈیشہ، مدھیہ پردیش، راجستھان، اتر پردیش میں تھا۔ ضلعی کمیٹی سے موصول ہونے والی معلومات کی بنیاد پر، ریکگنیشن آف پرائر لرننگ  کے تحت اہداف مختص کیے گئے تھے۔ آر پی ایل ٹریننگ 6 ریاستوں یعنی آسام، بہار، مدھیہ پردیش اوڈیشہ، راجستھان اور اتر پردیش میں نافذ کی گئی تھی۔ آر پی ایل پروجیکٹ نے ان تارکین وطن کارکنوں کی تصدیق پر توجہ مرکوز کی تاکہ ضلع کے اندر یا باہر روزگار کے بہتر مواقع حاصل کیے جا سکیں۔ پی ایم کے وی وائی 2.0  سال وار، ریاست وار اور سیکٹر وار اپ ڈیٹ 30 جون 2023 کو بالترتیب ضمیمہ-II، III اور IV میں دی گئی ہے۔
رپورٹ کے مطابق ہندوستان میں نقل مکانی، 2020-21، متواتر لیبر فورس سروے  2020-21 کی بنیاد پر، جو وزارت شماریات اور پروگرام کے نفاذ  کے ذریعہ جاری کی گئی ہے، ہندوستان میں نقل مکانی کی کل شرح 28.9 فیصد تھی اور دیہی علاقوں میں 26.5 فیصد نقل مکانی کرنے والے کل افراد میں سے تقریباً 10.8 فیصد افراد روزگار سے متعلق وجوہات کی بنا پر ہجرت کر گئے تھے۔ روزگار سے متعلق وجوہات میں روزگار/ بہتر روزگار کی تلاش، ملازمت/ کام کے لیے  اور ملازمت کا نقصان شامل ہیں۔
محنت اور روزگار کے مرکزی وزیر مملکت رامیشور تیلی نے راجیہ سبھا میں ایک تحریری جواب میں یہ معلومات دی۔
Annexure-I
Annexure-II
Annexure-III
Annexure-IV
کابینہ
کابینہ نے بنیادی ڈھانچے افرادی قوت اور دیگر وسائل کو معقول بنانے کے ذریعے پانچ فلم میڈیا یونٹوں کے انضمام کی منظوری دی
نئی دہلی،23دسمبر ،2020 / ایک سال میں 3000 سے زیادہ فلمیں بنا کر بھارت دنیا میں سب سے بڑا فلم پروڈیوسر ہیں، جس کی صنعت کی قیادت پرائیویٹ شعبہ کرتا ہے۔ وزیراعظم جناب نریندر مودی کی قیادت میں مرکزی کابینہ نے فلم شعبے کو مدد دینے کے عزم کو پورا کرنے کے لیے اپنے فلم میڈیا کے چار یونٹوں بنام فلم ڈویژن ، ڈائریکٹوریٹ آف فلم فیسٹیولس ، نیشنل فلم آرکائیوز آف انڈیا اور چلڈرن فلم سوسائٹی کو، نیشنل فلم ڈیولپمنٹ کارپوریشن این ایف ڈی سی لمیٹڈ کے ساتھ ضم کیے جانے کی منظوری دے دی ہے۔ یہ انضمام این ایف ڈی سی کی ایسوسی ایشن کی یاداشت کی شقوں میں توسیع کر کے دی گئی ہے، جو اب سے تمام سرگرمیاں انجام دے گی۔ ایک کاورپوریشن کے تحت فلم میڈیا یونٹوں کے انضمام سے سرگرمیوں ، وسائل اور بہتر تال میل پیدا ہوگا جس کے نتیجے میں ہر ایک میڈیا یونٹ کے کام انجام دینے میں تال میل اور مستعیدی یقینی ہو جائے گی۔
فلم ڈویژن جو وزارت اطلاعات و نشریات کے ماتحت ہے 1948 میں ابتدائی طور پر دستاویزی فلمیں بنانے اور سرکاری پروگراموں کی تشہیر کے لیے خبروں کے رسالے اور بھارتی تاریخ کے سنیما سے متعلق ریکارڈ کے مقصد سے قائم کیا گیا تھا۔
چلڈرنس فلم سوسائیٹی ، انڈیا ایک خود مختار تنظیم ہے جس کا قیام سوسائٹی کے قانون کے تحت 1955 میں کیا گیا تھا۔ اس کا مقصد بچوں اور جواں سال لوگوں کو فلموں کے وسیلے سے عقدار پر مبنی تفریح فراہم کرنا ہے۔
بھارت کا فلم سے متعلق قومی آثار قدیمہ نیشنل فلم آرکائیوز آف انڈیا ، وزارت اطلاعات و نشریات کے ماتحت ہے اسے 1964 میں ایک میڈیا یونٹ کے طور پر قائم کیا گیا تھا اور اس کا ابتدائی مقصد بھارت کی سنیما سے متعلق وراثت کا تحفظ کرنا تھا۔
ڈائریکٹوریٹ آف فلم فیسٹیولس ، وزارت اطلاعات و نشریات سے منسلک ہے اور اسے بھارتی فلموں اور ثقافتی تبادلوں کو فروغ دینے کے لیے 1973 میں کیا گیا تھا۔
این ایف ڈی سی مرکزی حکومت کے شعبے کی ایک کارپوریشن ہے جسے 1975 میں باقاعدہ سرکاری شکل دی گئی تھی اور اس کا ابتدائی مقصد بھارتی فلم صنعت سے متعلق منصوبہ بندی کرنا اور بھارتی فلم صنعت کو ایک منظم ، مستعید اور مربوط ترقی دینا ہے ۔
انضمام کے اس عمل کے دوران سبھی متعلقہ میڈیا یونٹوں کے ملازمین کے مفادات کا خیال رکھا جائے گا اور کسی بھی ملازم کو ہٹایا نہیں جائے گا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
8355U –
(